**Aska i vuk, stariji uzrast istraživački zadaci za čitanje:**

**Ovčiji svet**

1.Ko je Aska? Gde ona živi? Da li se ona uklapa u ovčiji svet? Po čemu to odudara? Na koji način ovčiji svet shvata umetnost, a kako je shvata Aska? Koga bi Aska predstavljala u ljudskom svetu?

**Aja**

2. Zašto se Aja protivi Askinoj želji da upiše balet? Čega se to ona plaši? Na koje načine pokušava da je ubedi da odustane? Zašto je, na kraju, ipak pristala?

**Aska**

3. Kakva je Aska? Kako se oseća kada se sretne sa vukom? Kako se ponaša? Zašto počinje da igra? Zašto ne sme da stane? Gde ona pronalazi snagu za svoju igru? Šta se dešava sa Askom u trenutku kada dođu pastiri? Zašto Aska nikada nije govorila o događaju u šumi? Koji način je pronašla da sve ono što je proživela ,,izbaci“ iz sebe?

**Askina igra za život**

4. Kako izgleda Askina igra? Kakvi su njeni prvi pokreti? Šta se dešava onda kada je znanje iz škole izneveri?

**Vuk**

5. Kakav je vuk na početku? Prati njegovu promenu. Pronađi u tekstu rečenice koje govore o njegovoj postepenoj transformaciji. Podvuci ih. Šta je uticala na njegovu promenu? Koga bi vuk mogao da predstavlja u ljudskom svetu?

 **Umetnost i život**

6. Zašto je umetnost važna? Kako razumeš sledeće misli o umetnosti i o životu:

* Majka voli svoje dete toliko da uz njega zavoli i one njegove osobine koje ne odobrava u duši.
* Valja živeti i, da bi se živelo, – igrati.
* Mi i ne znamo kolike snage i kakve sve mogućnosti krije u sebi svako živo stvorenje. I ne slutimo šta sve umemo. Budemo i prođemo, a ne saznamo šta smo sve mogli biti i učiniti. To se otkriva samo u velikim i izuzetnim trenucima kao što su ovi u kojima Aska igra igru za svoj već izgubljeni život.
* Aska sama nije nikad govorila o svom susretu sa zverom ni o svojoj igri u šumi. Jer, o najvećim i najtežim stvarima svoga života niko ne voli da govori
* Aska je po svojoj zamisli postavila čuveni balet, koji su kritičari i publika nazivali "Igra sa smrću", a koji je Aska uvek nazivala "Igra za život".
* Umetnost i volja za otporom pobeđuju svako zlo, pa i samu smrt.